جامی جیھانیی فیفای ٢٠١٨
جامی جیھانیی فیفای ٢٠١٨ بیست و یەکەمین پاڵەوانییەتی بوو لە جامی جیھانیی فیفا کە وڵاتی ڕووسیا بۆ یەکەم جار میوانداری کرد. ئەو کەلە ١٤ی حوزەیران  تا ١٥ی تەمموزی ٢٠١٨ لە وڵاتی ڕووسیا و لە ١١ شاری جیاواز بەڕێوەچوو. پاڵەوانییەتیەکە بەبەشداری ٣٢ ھەڵبژاردەی ئەندامی فیفا ئەنجامدرا. ٣١ لەو ھەلبژاردانەش بەئەنجامدانی پاڵاوتن گەیشتنە پاڵەوانییەتیەکە و ڕووسیاش وەک میواندار ڕاستەوخۆ وەک یەکەمین ھەڵبژاردە سەرکەوت. کۆی پاڵەوانیەتییەکە ٦٤ یاری ئەنجامدرا.

لەدوای ساڵی ٢٠٠٦، بۆجارێکیتر میوانداریکردنی جامی جیهانی چووەوە ئەورووپا کە یازدەیەمین جار بوو لە ئەوروپا بەڕێوەبچێت. وە یەکەمین جاریش بوو لە مێژوودا لە ڕۆژھەڵاتی ئەورووپا ئەنجام درا. ھەموو ئەو یاریگایانەی یارییەکەیانیان لێ ئەنجامدرا ئەوا کەوتنەبەشی ڕووسیای ئەورووپاوە بەمەبەستی ڕێکخستنی باشتری گواستنەوە بەپێی کات.

یاری کۆتایی پاڵەوانییەتیەکە لە ڕۆژی ١٥ی تەمموز درا لەیاریگای لوژنیکی لە مۆسکۆ. کە هەڵبژاردەی فەڕەنسا دوای بردنەوەی لە هەڵبژاردەی کڕواتیا بە ئەنجامی ٤-٢ توانی بۆ جاری دووەم لە مێژووی خۆیدا نازناوەکە بە دەست بهێنێت.

دیاریکردنی خانەخوێ 
دەرگای خۆپاڵاوتن بۆ میوانداریکردنی جامی جیھانیی ٢٠١٨ و ٢٠٢٢ لەکانوونی دووەمی ٢٠٠٩ کرایەوە، ئەمەش تاکوو ٢ی شووبات بەردەوامبوو. لەسەرەتادا، نۆ وڵات خۆیان پاڵاوت بۆ میوانداریکردنی مۆندیالی ٢٠١٨ بەڵام دواتر مەکسیک لەم ھەنگاوە کشایەوە. خۆپاڵاوتنی ئەندەنووسیا لەلایەن فیفا ڕەتکرایەوە ئەمەش لەپاش ئەوەی حکوومەتی ئەندەنووسیا نەیتوانی نامەی پشتگیریکردنی ئەم پڕۆسەیە بۆ فیفا بنێرێت. دواتریش وڵاتانی دەرەوەی یەکێتیی تۆپی پیی ئەورووپا واتە یوفا (ئەمریکا، ژاپۆن و ئوسترالیا) لەو پڕۆسەیە کشانەوە بۆ خۆپاڵاوتن بەمیوانداریکردنی جامی جیھانی ٢٠١٨ لەبەرامبەریشدا وڵاتانی یوفا لە خۆپاڵاوتنی مۆندیالی ٢٠٢٢ کشانەوە. لەکۆتاییدا دوو ھاوپەیمانی درووستبوو لەنێوان ئیسپانیا/پۆرتوگال وە بولگاریا/ھۆڵەندا لەلایەک وە ڕووسیا و ئینگلتەڕاش بەجیا لەسەر میوانداریکردن بەردەوامبوون.

٢٢ ئەندامی لیژنەی جێبەجێکاری فیفا لەڕؤژی ٢ی کانوونی یەکەمەی ٢٠١٠ لە زیورخ کۆبوونەوە بۆ دەنگدان بەمەبەستی ھەڵبژاردنی وڵاتی میوانداری مۆندیالی ٢٠١٨ و ٢٠٢٢. لە خوولی دووەمی دەنگدانەکە ڕووسیا براوەبوو وە پۆرتوگال/ئیسپانیا لەدەنگدانەکە دووەمبوون. ئینگلتەڕاش زوو لەکێبڕکێیەکە دەرچوو.

ھەڵبژاردەکان

تیروپشک 
ڕۆژی ١ی کانوونی یەکەمی ٢٠١٧، کاتژمێر ٦ی ئێوارە بەکاتی مۆسکۆ تیرووپشک بۆ قۆناغی کۆمەڵەکانی جامی جیھانیی فیفای ٢٠١٨ ئەنجامدرا. بەر لە تیرووپشکەکە ھەر ٣٢ وڵاتی بەشداربوو بەگوێرەی پۆلینی ھەڵبژاردەکانی فیفاوە بەسەر ٤ پۆلین دابەشکران کە وڵاتە بەشداربووەکان لەپێنج کیشوەری جیاوازن. لە ھەر گرووپێکدا نەدەبوو زیاتر لەدوو وڵاتی ھەمان کیشوەر بەریەک بکەون.

پێکھاتە

یاریگاکان

قۆناغی کومەڵەکان

کۆمەڵەی یەکەم

کۆمەڵەی دووەم

کۆمەڵەی سێیەم

کۆمەڵەی چوارەم

کۆمەڵەی پێنجەم

کۆمەڵەی شەشەم

کۆمەڵەی حەوتەم

کۆمەڵەی ھەشتەم

قۆناغەکانی کۆتایی

خەڵاتە داراییەکان 
خەڵاتە داراییەکان لە تشرینی یەکەمی ٢٠١٧ ڕاگەیەندران.

بازاڕکردن

بە بڕاندکردن 

لۆگۆی پاڵەوانیەتییەکە لە ٢٨ی تشرینی یەکەمی ٢٠١٤ ڕاگەیەندرا لەلایەن کەشتیوانێکی ئاسمانی وێستگەی بۆشاییی نێونەتەوەیی. وەزیری وەرزشی ڕووسیا، ڤیتالی موتکو ڕایگەیاند لۆگۆی پاڵەوانیەتییەکە لە "ھونەری فۆلکلۆرە دەوڵەمەندەکە ووسیا و مێژووە پڕ لە سەروەری و داھێنەکانی ڕووسیاوە" وەرگیراوە. سەرۆکی ئەوکاتەی فیفا سێپ بلاتەر وتی لۆگۆکە ڕەنگدانەوەی دڵ و ڕۆحی وڵاتەیەکە. فۆنتی لۆگۆکەش بەناوی (Dusha) کە لەلایەن دەزگای دیزاینی پۆرتوگالی براندیا سێنترالەوە دیزاینکراوە لە ٢٠١٤.

بووکەڵە 

ماسکۆت یان بووکەڵەی مۆندیالی ڕووسیا بەناوی زابیڤاکا (بەڕووسی بەو کەسە دەڵێن کە گۆڵدەکات)، زابیڤاکا لە ڕۆژی ٢١ی تشرینی یەکەمی ٢٠١٦ ڕاگەیەندرا. بووکەڵەکە لەشێوەی مرۆڤ و گورگێکی ڕەنگ قاوەیی و سپییە کە چاویلکەیەکی پرتەقاڵی لەسەرە. بووکەڵەکە لەلایەن قوتابییەک بەناوی ئێکتارینا بۆچارۆڤاوە دیزاینکراوە و لەڕێگای ھەڵبژاردنی ئۆنلاینەوە ھەڵبژێردراوە. ئەنجامی دەنگدانەکە لە ڕۆژی ٢٢ی تشرینی یەکەمی ٢٠١٦ ڕاگەیەندرا کە گورگەکە ھەڵبژێردراوە بەناوی زابیڤاکا بە ٥٣٪ دەنگەکان کە پێشی بووکەڵەی پڵینگ ٢٧٪ وە پشیلە ٢٠٪. زیاتر لە ١ میلیۆن کەس بەشداربوون لەم ڕاپرسییە کە لە پلاتفۆرمەکانی فیفا دانرابوو.

بلیت 
لە ١٤ی ئەیلوولی ٢٠١٧، دەستکرا بەفرۆشتنی بلیتی یارییەکانی قۆناغی کۆمەڵەکان. ڕێساکانی وڵاتی ڕووسیا بۆ وەرگرتنی ڤیزا بە ھەواداران و بەشداربووانی مۆندیال پەیڕەوناکرێن ئەمەش بەبێ ھەژمارکردنی ھاونیشتمانی چ وڵاتێکبێت وە بۆ ئەوانەیە ڕێک لەپێش پاڵەوانیەتییەکە دەگەن بە ڕووسیا. ھاندەرەکانیش کە دێن بۆ ڕووسیا لەکاتی گەیشتن پێویستییان بەدرووستکردنی ھەژماری تایبەتی ھاندەران ھەیە.

لە ٦ی نیسانی ٢٠١٨، دیزاینی بلیتەکە ئاشکراکرا. دیزاینی تیکیتەکە بارکۆد، وە نەخشەیەکی ھۆلۆگرامی لەگەڵ ناوی خاوەن بلیتەکەی لەسەرە.

تۆپ 
ناوی تۆپی مۆندیالی ٢٠١٨ "Telstar 18" ـە، ناوی تۆپەکە لەیەکەمین تۆپی کۆمپانیای ئەدیداس کە لەمۆندیالی ١٩٧٠ بەکارھات و یەکەمینجاربوو ئەدیداس تۆپ بۆ ئەم پاڵەوانیەتییە درووستبکات. تۆپی تێلستار ١٨، لە ڕۆژی ٩ی تشرینی دووەمی ٢٠١٧ لەمۆسکۆ ڕاگەیەندرا.

یاری ئەلیکتڕۆنی 
لەڕۆژی ٣٠ی نیسانی ٢٠١٨، کۆمپانیای کۆمپانیای ئێلەکترۆنیک ئارتس یارییەکی ئەلیکتڕۆنی بەناوی پاڵەوانیتییەکە ڕاگەیاند. یارییەکە ھاوشێوەی مۆندیالی ڕووسیا ٣٢ ھەڵبژاردەکە و ١٢ یاریگاکە تێدادەردەکەون.

گۆرانی 
گۆرانی فەرمی پاڵەوانیەتییەکە بەناوی "Live It Up". ھەریەکە لە ویڵ سمیت، نیکی جام وە ئێرا ئیسترێفی گۆرانییەکەیان وتووە. گۆرانییەکە لە ٢٥ی ئایار دەرچوو و بڕیارە لە ٧ی حوزەیرانیش ڤیدیۆکلیپەکەی دەربچێت.

پاڵپشتیکاران 
پاڵپشتیکران و سپۆنسەرانی مۆندیالی ڕووسیا ئەم کۆمپانیایەن.

تێبینییەکان

سەرچاوەکان

بەستەرە دەرەکییەکان 
 ماڵپەڕی فەرمی مۆندیالی ڕووسیای ٢٠١٨
 ماڵپەڕی فیفا 

پاڵەوانیەتییەکانی جامی جیھانی فیفا